Diari Oficial de la Generalitat Valenciana


Sumari del DOGV 3301, del 05-08-1998 (1998/6583)

RESOLUCIÓ de 15 de juliol de 1998, del director de l'Institut Valencià de la Joventut, per la qual es convoquen beques per al curs 1998/99, per a joves residents a les residències juvenils de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6583


Data del document
:   15-07-1998

Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 15 de juliol de 1998, del director de l'Institut Valencià de la Joventut, per la qual es convoquen beques per al curs 1998/99, per a joves residents a les residències juvenils de la Generalitat Valenciana. [1998/Q6583]
  
L'Ordre de 25 de juliol del 1991, de la Conselleria de Cultura, Educació i Ciència, regula el funcionament de les residències juvenils de la Generalitat Valenciana, i n'estableix com a funció facilitar als joves la pràctica d'activitats de caràcter recreatiu i cultural, segons les característiques de cada residència juvenil. Amb la finalitat d'assolir aquests objectius i d'auxiliar els directors en la programació i en l'animació de les activitats extraescolars dels residents, l'Institut Valencià de la Joventut convoca aquestes ajudes.
  
Per tot això, i fent ús del que preveu la Llei 4/1989, de 26 de juny, sobre l'Institut Valencià de la Joventut, resolc:
  
Primer
  
1. Es convoquen beques per a joves que obtinguen plaça com a residents a les residències juvenils de l'Institut Valencià de la Joventut, de la Generalitat Valenciana. El nombre de beques estarà en funció dels residents inscrits en cada residència juvenil, en la proporció d'1 a 20 o fracció.
  
L'import de la beca serà l'equivalent al total de la quota com a resident intern fixada per al curs 1998-1999 per a les residències El Maestrat, Mare de Déu del Lledó i Sant Crist del Mar, i del 50 % de la quota total per als interns de la Residència Juvenil la Florida.
  
El beneficiari de la beca no podrà realitzar cap mena de treball remunerat mentre gaudisca d'aquesta ajuda, encara que podrà fer-la compatible amb altres ajudes a les quals poguera accedir, llevat d'aquelles que se li puguen concedir pel mateix concepte.
  
L'import de la beca es finançarà mitjançant les operacions comercials de l'Institut Valencià de la Joventut, per minoració dels ingressos a percebre.
  
Segon
  
Per optar a la beca caldrà que concórreguen i s'acrediten, si escau, els següents requisits:
  
a) Estar admés/a com a resident a la residència juvenil on es sol·licita la beca.
  
b) No estar en possessió de cap títol acadèmic que habilite per a activitats professionals, llevat que aquest títol supose un nivell o un grau inferior al dels estudis que s'estiguen realitzant o es pretenguen realitzar.
  
c) Estar matriculat en el curs acadèmic per al qual es sol(licita la beca en un centre oficial. La distància entre aquest i la residència juvenil, en la qual ha de residir, i els mitjans de comunicació entre ambdós llocs han de permetre al beneficiari de la beca el normal compliment de les seues obligacions amb la residència.
  
Tercer
  
1. Els aspirants a les beques hauran de presentar els documents següents:
  
a) Instància adreçada al director general de l'Institut Valencià de la Joventut, en la qual se'n farà constar el nom i cognoms, l'adreça i el número del document nacional d'identitat.
  
b) Document acreditatiu de les qualificacions obtingudes en el curs precedent.
  
c) Currículum de l'aspirant amb especial menció a les activitats educatives i de temps lliure en què haja participat.
  
d) Fotocòpia de l'última declaració de la renda o declaració de no estar obligat a fer-ne la presentació.
  
e) Document que demostre la possessió del títol de monitor o d'animador.
  
f) Certificat que acredite l'antiguitat del sol(licitant a la residència.
  
Quart
  
1. Les sol(licituds es presentaran, acompanyades de la documentació corresponent, a la seu central de l'Institut Valencià de la Joventut, a les unitats territorials de l'Institut Valencià de la Joventut de Castelló i Alacant, o per qualsevol dels mitjans que estableix l'article 38 de la Llei de Règim Jurídic de les Administracions Públiques i del Procediment Administratiu Comú.
  
2. El termini de presentació de les sol(licituds acabarà el dia 10 de setembre.
  
Cinqué
  
1. Acabat el termini de presentació de sol(licituds de beques, la comissió que preveu l'article 6 de la Resolució de 7 de maig de 1998, per la qual es féu pública la convocatòria de places de les residències juvenils de la Generalitat Valenciana per al curs 1998/99, ordenarà les sol(licituds segons els mèrits adduïts, i considerarà especialment les aptituds i les experiències demostrades pels candidats per al desenvolupament de les tasques formatives i de temps lliure, l'expedient acadèmic, la situació econòmica familiar del sol(licitant, la possessió del títol de monitor i/o d'animador juvenil, l'antiguitat com a resident i d'altres.
  
La comissió estarà constituïda per:
  
1 president o presidenta: el secretari tècnic o secretària tècnica de l'Institut Valencià de la Joventut.
  
4 vocals:
  
- el cap o la cap del Servei de Participació Juvenil de l'Institut Valencià de la Joventut.
  
- el cap o la cap de la Secció d'Infraestructures i Centres d'Oci de l'Institut Valencià de la Joventut.
  
- un o una representant del Consell de la Joventut de la Comunitat Valenciana.
  
- el director o directora de la residència juvenil en cadascun dels casos que, a més a més, actuarà com a secretari o secretària.
  
El règim jurídic de la comissió s'ajustarà a les normes que conté el capítol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Una vegada estudiades les sol(licituds de beca presentades, la comissió abans esmentada elevarà, en un termini de 7 dies, la proposta d'adjudicació al director general de l'Institut Valencià de la Joventut, el qual resoldrà en el termini de 10 dies.
  
La concessió i l'aprofitament de la beca no implicarà cap vinculació laboral o administrativa amb l'Institut Valencià de la Joventut.
  
3. La resolució de la sol(licitud de beques serà notificada a les persones interessades i exposada al tauler d'anuncis de la residència juvenil corresponent.
  
4. Contra aquesta resolució podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini d'un mes comptador a partir de la notificació a la persona interessada, després de fer-ne comunicació prèvia a l'Institut Valencià de la Joventut.
  
Sisé
  
Els becaris residents tindran les obligacions següents:
  
a) Col(laborar amb la Direcció en el desenvolupament de les activitats extraescolars programades pel director de la residència, sempre que no els afecte les hores de classe.
  
b) Encarregar-se del funcionament de la biblioteca que hi haja a la residència juvenil.
  
c) Residir a la residència juvenil.
  
d) Complir i fer complir les normes de règim intern de la residència juvenil.
  
Seté
  
1. La condició de becari resident es perdrà, després de l'audiència a la persona interessada, per alguna de les circumstàncies següents:
  
a) Per deixar de complir els requisits necessaris per a la seua adjudicació.
  
b) Per sanció disciplinària imposada d'acord amb les normes de règim intern de la residència juvenil.
  
c) Per incompliment reiterat de les obligacions com a becari resident.
  
2. El director de la residència juvenil podrà proposar, al director general de l'Institut Valencià de la Joventut, el cessament de qualsevol beneficiari com a becari resident per deficiència notòria en el compliment de les seues obligacions, i sempre que n'haguera sigut apercebut, abans i per la mateixa causa, pel director de la residència juvenil.
  
Vuité
  
Contra aquesta resolució, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, després de fer-ne comunicació prèvia a l'Institut Valencià de la Joventut.
  
Nové
  
Aquesta resolució entrarà en vigor a l'endemà de la seua publicació en el Diari Oficial de la Generalitat Valenciana.